SONIC วิ่งฉิว 4% โบรกเชียร์ “ซื้อ” เป้าใหม่ 4.20 บ. ลุ้นกำไรไตรมาส 1 “ออลไทม์ไฮ”
SONIC วิ่งฉิว 4% โบรกเชียร์ "ซื้อ" เป้าใหม่ 4.20 บ. ลุ้นกำไรไตรมาส 1 "ออลไทม์ไฮ"
30 เม.ย. 2564

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 11.14 น. อยู่ที่ระดับ 3.44 บาท บวก 0.14 บาท หรือ 4.24% สูงสุดที่ระดับ 3.52 บาท ต่ำสุดที่ระดับ 3.30 บาท ด้วยมูลค่าการซื้อขาย 158.94 ล้านบาท

ด้านบล.เอเชีย เวลท์ ระบุในบทวิเคราะห์ คาดการณ์แนวโน้มผลประกอบการในไตรมาส 1/64 จะยังทำจุดสูงสุดใหม่เป็นประวัติการณ์ต่อเนื่องเป็นไตรมาสที่ 2 และคาดว่าจะเติบโตเนื่องในช่วงที่เหลือ ของปี 64 ทำให้ยังแนะนำ “ซื้อ” มูลค่าเหมาะสมใหม่ที่ 4.20 บาท อิงจาก PER 29.0 เท่า (ภายใต้สมมุติฐานว่าจะมีการแปลง Warrant ในปี 64 ประมาณ 50%)
โดยประเมินกำไรไตรมาส 1/64 ของบริษัทไว้ที่ 35 ล้านบาท เพิ่มขึ้น 167% จากปีก่อน และ 25% จากไตรมาสก่อน ทำจุดสูงสุดใหม่เป็นประวัติการณ์ โดยหนุนจาก (1) รายได้ที่คาดว่าจะปรับตัวสูงขึ้น 13% จากไตรมาสก่อน เป็น 513 ล้านบาท ซึ่งมีปัจจัยบวกจากการฟื้นตัวของเศรษฐกิจในหลายประเทศ อาทิ จีน สหรัฐฯ เป็น ต้น สอดคล้องกับตัวเลขการส่งออกในเดือน มี.ค. ที่ฟื้นตัว 8.5% จากปีก่อน
ประกอบกับค่าระวางเรือที่อยู่ในระดับสูงต่อเนื่องจากไตรมาส 4/63 หลังยังมีความต้องการใช้ตู้คอนเทนเนอร์อย่างต่อเนื่อง (2) อัตรากำไรขั้นต้นที่คาดว่าจะดีขึ้นเล็กน้อยเป็น 19.1% เทียบกับ 18.9% ในไตรมาส 4/63 และ (3) ค่าใช้จ่ายในการขาย และ ค่าใช้จ่ายในการบริหารจัดการ หรือ SG&amp;A/Sales ที่คาดว่าจะปรับตัวลงต่อเนื่องเหลือ 10.5% เทียบกับ 10.7% ในไตรมาส 4/63 หลังเกิด Economy of Scale